Publication: Magyar Közlöny
Issue: MK-2003-12 (Year: 2003, Number: 12)
Era: 1990-2004
Section: polgármesterek választásáról szóló 1990. évi LXIV. törvény, valamint a választási eljárásról szóló 1997. évi C. törvény módosításáról szóló 1999. évi LXV. törvény indokolása szerint „a törvény a jelenlegi 75%-ról 50%-ra csökkenti az elektori gyûlések határozatképességi követelményét.
Paragraph Index: 131

(2) A gyûlésrõl jegyzõkönyv készül, melyet a levezetõ elnök és a szavazatszámláló bizottság, a szavazatszámláló bizottság tagjai írnak alá.” Az R. 27. §-ának (2) bekezdése akként rendelkezik, hogy „ha a gyûlésen tizenhétnél kevesebb elektor van jelen vagy egyéb okból nem jön létre a szavazatszámláló bizottság, a szavazatszámláló bizottság feladatait az OVB jelen levõ tagjai látják el”. Az R. 31. §-a alapján „a jegyzõkönyv alapján az eredményt az OVB állapítja meg, a választást követõ 8 napon belül”. Az R. 32. §-a szerint „az OVB döntése ellen a Ve. 77—80. §-aiban foglaltaknak megfelelõ jogorvoslatnak van helye”. A fentiek alapján az OVB megállapítja, hogy a nemzeti és etnikai kisebbségek országos önkormányzatának elektorok gyûlésén történõ megválasztása a nemzeti és etnikai kisebbség autonóm joga. Az Országos Választási Bizottság, valamint az Országos Választási Iroda az országos nemzeti és etnikai kisebbséget megválasztó elektori gyûléssel kapcsolatosan kizárólag a hatályos jogszabályokban rögzített, fentiekben idézett jogosítványokat gyakorolhatja. Az elektori gyûlés határozatképes, ha azon a megválasztott elektoroknak legalább a fele részt vesz. Az elektori gyûlés határozatképességének folyamatos fenntartása a gyûlés lebonyolításának törvényes feltétele. Az elektori gyûlés határozatképességét a gyûlésen jelen levõ elektorok száma alapján a korelnök, illetve a gyûlést levezetõ elnök ellenõrzi. Az elektori gyûlés határozatképességét a gyûlés megkezdése, valamint a képviselõtestület tagjainak megválasztása elõtt mindenképpen ellenõrizni kell, amelynek eredménye a gyûlés jegyzõkönyvében rögzítésre kerül. A szavazás eredményeként az a jelölt lesz a képviselõ-testület tagja, aki a helyi önkormány- 2003/12. szám zati képviselõk és polgármesterek választásáról szóló törvény kislistás szavazásra vonatkozó szabályainak megfelelõ alkalmazásával — figyelemmel a képviselõ-testület számára — a legtöbb szavazatot kapta, függetlenül attól, hogy a képviselõ-testület megválasztásakor a határozatképes elektori gyûlés hány tagja élt szavazati jogával. Az országos nemzeti és etnikai kisebbségek önkormányzatot választó elektorok gyûlése az OVB értelmezése szerint választó testület, amelyen az elektorok részvétele nem csak jog, hanem a jogszabályban elõírt határozatképesség fenntartására is figyelemmel, az elektoroknak egyben kötelessége és felelõssége is. Dr. Ficzere Lajos s. k., az Országos Választási Bizottság elnöke A BM Központi Adatfeldolgozó, Nyilvántartó és Választási Hivatal közleménye

Source: https://magyarkozlony.hu/hivatalos-lapok/a16dfcfc1c5c4a904ae5cf333c06191a38516a9b/dokumentumok/aaeb5705589c281d0a892d3cf978b928aae63724/letoltes